霍達_(崇禎進士)

霍達  ， 字非聞 ， 號魯齋 ， 陝西省西安府長安縣籍武功縣人 ， 明末清初政治人物 。 明朝天啓四年 （ 1624年 ） 甲子科舉人 ， 崇禎四年 （ 1631年 ） 登進士 ， 八年補任山東曹縣知縣 ， 十一年調寧晉縣 ， 十二年丁憂 。 後起升監察御史 ， 巡按陝西 。 十六年兵部侍郎餘應桂總督陝西三邊 ， 霍達任監軍御史 。 十七年三月 ， 宣府陷落 ， 霍達走回京師 。 南明時任蘇松巡撫 、 右僉都御史 。 入清後 ， 順治四年五月 ， 補授山東道監察御史 ， 五年三月奉命巡按福建 。 順治八年 ， 任浙江嘉湖道僉事 。 順治十年五月 ， 升任太僕寺少卿 ； 次年改太常寺少卿 、 提督四譯館 、 大理寺少卿 ， 十二年二月累升至大理寺卿 、 殿試漢讀卷官 、 兵部督捕右侍郎 ， 六月奉命前往視察黃河大王廟決口 ， 十三年以事被革職 ， 戴罪辦事 ， 不久恢復原職 。 順治十五年十月考滿 ， 加兵部尚書 ， 蔭一子入監讀書 。 次年加授太子太保 。 十六年九月充殿試讀卷官 。 順治十七年二月 ， 調任工部尚書 、 兼管左都御史 。